Magribo–Europos dujotiekis
Magribo–Europos dujotiekis – tarpvalstybinis povandeninis magistralinis dujotiekis, jungiantis Alžyro, Maroko, Portugalijos ir Ispanijos gamtinių dujų perdavimo sistemas. Dujotiekiu tiekiamos dujos iš Hasi Rmelio dujų telkinio Alžyre, kuris yra 18-as didžiausias gamtinių dujų telkinys pasaulyje, per Maroką į Ispanijos miestą Kordobą. Dujotiekis Ispanijos taip pat sujungtas su dujotiekiais į Portugaliją.